III บวกต่อ 3% อานิสงส์ “ขนส่งทางอากาศ” ฟื้นตัวดี โบรกชูเป้า 18.20 บาท
III บวกต่อ 3% อานิสงส์ “ขนส่งทางอากาศ” ปรับตัวดีขึ้น ฟากโบรกฯ มองส่วนกำไรปกติเพิ่มขึ้น 17% จากปีก่อน แนะนำ “ซื้อ” ราคาเป้าหมาย 18.20 บาท ขณะที่ประกาศจ่ายเงินปันผลครึ่งหลังปี 65 ในอัตราหุ้นละ 0.40 บาท ขึ้น XD วันที่ 24 เม.ย. 66 และจ่ายปันผล 16 พ.ค.66
III บวกต่อ 3% อานิสงส์ “ขนส่งทางอากาศ” ปรับตัวดีขึ้น ฟากโบรกฯ มองส่วนกำไรปกติเพิ่มขึ้น 17% จากปีก่อน แนะนำ “ซื้อ” ราคาเป้าหมาย 18.20 บาท ขณะที่ประกาศจ่ายเงินปันผลครึ่งหลังปี 65 ในอัตราหุ้นละ 0.40 บาท ขึ้น XD วันที่ 24 เม.ย. 66 และจ่ายปันผล 16 พ.ค.66
8 มี.ค. 2566

ผู้สื่อข่าวรายงานว่า วันนี้ (8 มี.ค. 66) ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ล่าสุด ณ เวลา 10:23 น. อยู่ที่ระดับ 14.90 บาท บวก 0.40 บาท หรือ 2.76% สูงสุดที่ระดับ 15.30 บาท ต่ำสุดที่ระดับ 14.40 บาท ด้วยมูลค่าการซื้อขาย 322.80 ล้านบาท

โดยราคาหุ้น III ปรับตัวขึ้นต่อเนื่อง 2 วันทำการติดต่อกันบวกไปแล้ว 14.62%  สะท้อนจากปัจจัยบวกหลัง บริษัทหลักทรัพย์ คิงส์ฟอร์ด จำกัด (มหาชน) ออกบทวิเคราะห์ระบุว่า แนวโน้มปี 66 คาดกำไรปกติจะยังคงเติบโตต่อเนื่อง หนุนจากธุรกิจ Air freight ตามปริมาณเที่ยวบินในภูมิภาคที่ฟื้นตัว หลังจีนเลิกนโยบาย Zero-Covid และเปิดประเทศเร็วกว่าคาดช่วยชดเชยค่าระวางที่ปรับลดลงตามการเพิ่มขึ้นของอุปทาน เช่นเดียวกับธุรกิจ GSA ที่ ANI เข้าซื้อหุ้น Asia GSA (M) ครบ 100% (III ถือ ANI 51.66%) จะเริ่มรับรู้ส่วนแบ่งกำไรมาเต็มในไตรมาส 1/66 คาดว่า ANI จะสร้างกำไรในปี 66-67 ราว 870 ล้านบาท และ 1 พันล้านบาท(100% Basis) ส่วนการ Spin-off ANI ตามแผนจะยื่น Filing เดือน เม.ย. และคาดเข้าตลาดช่วงไตรมาส 4/66
ขณะที่ธุรกิจ Sea freight ซึ่งไม่ใช่รายได้หลักถูกกดดันจากอุปทานส่วนเกินและปริมาณการค้าโลกได้รับผลกระทบจากภาวะเงินเฟ้อและเศรษฐกิจชะลอตัว นอกจากนี้ธุรกิจบริการภาคพื้นคาดว่าส่วนแบ่งกำไรจาก AOTGA จะเพิ่มขึ้นต่อเนื่องตามการฟื้นตัวของเที่ยวบินและจานวนผู้โดยสาร อีกทั้งมีโอกาสขยายการให้ไปยังสนามบินสุวรรณภูมิถือเป็นUpside ที่จะเพิ่มขึ้นในอนาคต ส่วนธุรกิจการขนส่งทางรางน่าจะเห็นความชัดเจนในครึ่งหลังของปี 66
ทั้งนี้ ปรับเพิ่มประมาณการกำไรสุทธิปี 66 เป็น 653 ล้านบาท ลดลง 18% จากงวดเดียวของปีก่อน ส่วนกำไรปกติเพิ่มขึ้น 17% จากงวดเดียวกันของปีก่อน เป็นผลจากการปรับเพิ่มส่วนแบ่งกำไร AOTGA โดยประเมินมูลค่าเหมาะสมปี 66 ที่ 18.20 บาท อิง P/E Multiple ที่ 22.5 เท่า คงคำแนะนำ “ซื้อ”
ขณะเดียวกันบริษัทประกาศจ่ายเงินปันผลครึ่งหลังของปี 65 ในอัตราหุ้นละ 0.40 บาท กำหนดขึ้นเครื่องหมาย XD วันที่ 24  เม.ย. 66 และวันที่จ่ายปันผล 16 พ.ค.66